Asetus luottokuljetuksesta valtionrautateillä annetun asetuksen muuttamisesta
Suomen asetuskokoelma 227/1936

'''N:o 227.

A s e t u s

luottokuljetuksesta valtionrautateillä annetun asetuksen

muuttamisesta.

Annettu Helsingissä 29 päivänä toukokuuta 1936.

Kulkulaitosten ja yleisten töiden ministerin esittelystä muutetaan luottokuljetuksesta valtionrautateillä 30 päivänä joulukuuta 1932 annetun asetuksen 3 § näin kuuluvaksi:

3 §.

Luottokuljetuksen ovat oikeutetut tilaamaan, jos korvaus on suoritettava valtion tulo- ja menoarvioon otetusta määrärahasta, ministeriöt ja ne näiden alaiset virastot ja laitokset, jotka asianomainen ministeriö on siihen oikeuttanut, sekä, jos korvaus on suoritettava kunnan varoista, kaupungin tai kauppalan hallitus tahi kunnallislautakunta taikka se kunnallinen viranomainen, jolle nämä ovat sellaisen oikeuden antaneet. Muihin 1 §:ssä mainittuihin kuljetuksiin nähden määrätään luottokuljetusoikeutta myönnettäessä, kenen tilauksesta kuljetus on toimitettava.

Milloin kunta voimassa olevien säännösten mukaan on velvollinen suorittamaan jonkun henkilön kuljetuskustannukset, on myös valtion viranomainen oikeutettu tilaamaan luottokuljetuksen asianomaisen kunnan kustannuksella tapahtuvaksi.

    Helsingissä 29 päivänä toukokuuta 1936.

Tasavallan Presidentti

P. E. SVINHUFVUD.

Kulkulaitosten ja yleisten töiden ministeri K. E. Linna.

</div>

Katso myös
Asetus luottokuljetuksesta valtionrautateillä annetun asetuksen kumoamisesta

Säädökset 1936
Rautatielainsäädäntö